**Kristi Qose** (\* 10. jún 1995, Bilisht, Albánsko) je albánsky profesionálny futbalista, ktorý hráva na poste defenzívneho stredopoliara v slovenskom klube FC Košice.

Klubová kariéra
---------------

### PAOK

Qose vyrastal v mládežníckom tíme PAOK Solún. V A-tíme debutoval 13. apríla 2014 pri prehre 2:3 s Levadiakos F.C. Pre Qoseho to bol jediný zápas za PAOK v kariére.

#### Hosťovanie v Apollon Pontou

Dňa 31. augusta 2014 bol Qose poslaný na ročné hosťovanie do druholigového tímu Apollon Pontou. Za klub však neodohral ani jeden zápas.

#### Hosťovanie v Panserraikos FC

Po návrate z hosťovania zamieril Qose na ďalšie hosťovanie tentokrát do Panserraikos FC v druhej lige (Super League 2).

#### Hosťovanie v Zemplíne Michalovce

Po návrate z Panserraikos FC bol poslaný 5. júla 2016 na ročné hosťovanie do slovenského klubu MFK Zemplín Michalovce. V klube debutoval 30. augusta pri prehre 0:2 so Senicou. V sezóne odohral za Michalovce 25 zápasov v lige.

### MFK Ružomberok

V roku 2017 sa pripojil zadarmo k slovenskému klubu MFK Ružomberok. V klube debutoval 29. júna v prvom zápase prvého predkola Európskej ligy UEFA 2017/18 pri prehre 1:2 s FK Vojvodina Novi Sad (prvý zápas sa hral na pôde súpera). O týždeň neskôr Ružomberok zvíťazil 2:0 a postúpil do druhého predkola. V Európskej lige sa dostal až do tretieho predkola kde podľahol anglickému Evertonu. Svoj prvý gól strelil v druhom predkole pri víťazstve 2:0 nad SK Brann. Pre Qoseho to bol prvý seniorský gól. V Slovnaft Cupe sa s tímom dostal do finále kde podľahol Slovanu Bratislava 1:3.

V sezóne 2018/19 odohral za Ružomberok 29 zápasov v ktorých strelil 10 gólov.

### MFK Karviná

Vo februári 2020 odišiel Qose do českého klubu MFK Karviná za nezverejnený poplatok. Debutoval 15. februára pri výhre 2:0 nad Fastav Zlín. Svoj prvý gól za klub strelil 8. marca pri víťazstve 2:0 nad 1. FK Přibram.

V sezóne 2020/21 odohral za Karvinú 28 zápasov v ktorých strelil 7 gólov.

### Viktoria Plzeň

Dňa 1. júla 2022 sa Qose pripojil zadarmo k českému majstrovi Viktoria Plzeň. V klube debutoval v prvom zápase druhého predkola Ligy majstrov UEFA 2022/23 pri výhre 3:1 nad HJK Helsinki. Jeho angažmán v Plzni skončilo už 24. augusta po škandále za B-tím Viktórie Plzeň. V zápase proti Admira Praha po faule na Jána Martinica po ktorej dostal červenú kartu inzultoval rozhodcu do chrbta. Bola mu pozastavená činnosť na štyri mesiace a v Plzni skončil dňa 24. augusta.

### Zemplín Michalovce

Vo februári 2023 sa vrátil do Zemplínu Michalovce kde pôsobil v sezóne 2016/17.

### FC Košice

Dňa 1. júla 2023 sa Qose pripojil k nováčikovi FC Košice.

Medzinárodná kariéra
--------------------

Qose reprezentoval Albánsko v kategóriách do 19 a 21 rokov. V seniorskej reprezentácie Albánska debutoval 8. júna 2014 v priateľskom zápase proti San Marínu (výhra 3:0).

Štatistiky
----------

### Klubové

*K 20. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| PAOK | 2013/14 | Grécka Superliga | 1 | 0 | ― | ― | ― | 1 | 0 |
| Panserraikos (hosť.) | 2015/16 | Grécka Superliga 2 | 10 | 0 | 3 | 0 | ― | ― | 13 | 0 |
| Zemplín Michalovce (hosť.) | 2016/17 | Fortuna liga | 25 | 0 | 3 | 0 | ― | ― | 28 | 0 |
| MFK Ružomberok | 2017/18 | 32 | 2 | 6 | 1 | 6**1** | 1 | 1**3** | 0 | 45 | 4 |
| 2018/19 | 29 | 10 | 2 | 1 | ― | ― | 31 | 11 |
| 2019/20 | 15 | 2 | 1 | 0 | 2**1** | 0 | ― | 18 | 2 |
| Celkom | 76 | 14 | 9 | 2 | 8 | 1 | 1 | 0 | 94 | 17 |
| MFK Karviná | 2019/20 | Fortuna:liga | 12 | 1 | ― | ― | ― | 12 | 1 |
| 2020/21 | 28 | 7 | 1 | 0 | ― | ― | 29 | 7 |
| 2021/22 | 31 | 1 | 2 | 0 | ― | ― | 33 | 1 |
| Celkom | 71 | 9 | 3 | 0 | ― | ― | 74 | 9 |
| Viktoria Plzeň | 2022/23 | Fortuna:liga | 1 | 0 | ― | 2**2** | 0 | ― | 3 | 0 |
| Zemplín Michalovce | 2022/23 | Fortuna liga | 11 | 0 | ― | ― | ― | 11 | 0 |
| Celkovo | 195 | 23 | 18 | 2 | 10 | 1 | 1 | 0 | 224 | 26 |

Poznámky
**1** Európska liga UEFA
**2** Liga majstrov UEFA
**3** Play-off o Európsku ligu UEFA
### Medzinárodné

*K 20. júlu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Albánsko | 2014 | 1 | 0 |
| 2019 | 2 | 0 |
| Celkovo | 3 | 0 |

Referencie
----------

1. ↑   *Kristi Qose posilní Ružomberok* [online]. sportnet.sme.sk, [cit. 2023-07-20]. Dostupné online.
2. ↑   *Ružomberok prehral s Evertonom a končí* [online]. Šport.sk, 2017-08-03, [cit. 2023-07-20]. Dostupné online.
3. ↑   *Kristi Qose odchádza do Karvinej* [online]. MFK Ružomberok, [cit. 2023-07-20]. Dostupné online.
4. ↑   *Úlet posily Plzně! Qose byl vyloučen za béčko, pak strčil do „slavného" sudího* [online]. iSport.cz, [cit. 2023-07-20]. Dostupné online. (po česky)

Externé odkazy
--------------

* Kristi Qose na transfermarkt.com